Мордехай Шпиглер

Мордехай "Моталех" Шпиглер  (, ЗХУ-ын Сочид 1944 оны 8 сарын 19-нд төрсөн) нь Израилын хөлбөмбөгчин юм. Тэрээр шигшээ багтаа 83 удаа тоглож, 33 гоол оруулсан бөгөөд тус улсын шигшээ багт хамгийн олон гоол оруулсан хүн билээSpiegler the scoring sensation UEFA, 21 June 2004.

2005 онд Израилын мэдээний вэбсайт Инет-ээс явуулсан санал асуулгаар бүх цаг үеийн шилдэг 200 Израил хүний 105-д нэрлэгджээ.

Тамирчны замнал
Клуб
Шпиглер довтлогчийн хувиар Маккаби Нетанья, Пари Сен-Жермен, мөн Пелетэй мөр зэрэгцэн Нью-Йорк Космос зэрэг багуудад тоглож байв.

Тэрээр 1967/68, 1968/69, 1969/70, 1970/71 оны улирлуудад Израилын шилдэг хөлбөмбөгчнөөр шалгарч байсан нь хамгийн шилдэг үзүүлэлт билээIsrael – Player of the Year RSSSF.

Шигшээ баг
Шпиглер шигшээ багийнхаа бүрэлдэхүүнд анх 1964 оын 1 сарын 2-нд Хонконгтой хийсэн тоглолтод багтан тогложээ.  1964 оны Азийн цомд Израилчууд түрүүлэхэд тэр 2 гоол оруулж, тэмцээний мэргэн буучдын нэгээр тодорч байв.

Түүнчлэн Мексикт болсон 1970 оны ДАШТ-д шигшээ багаа шалгаруулахад ихээхэн хувь нэмэр оруулжээ. Тус тэмцээнд Шведтэй 1-1 харьцаагаар тэнцэхэд Шпиглер шигшээ багийнхаа ДАШТ-ий түүхэн дэх цорын ганц гоолыг оруулж байв. 

Мөн олимпын шигшээ багаа ахлан 1968 оны зуны олимпод оролцон шөвгийн наймд шалгараад Болгартай 1–1 харьцаагаар тэнцсэн боловч сугалаагаар хасагдан азгүйтэж байсан удаатай.

Эшлэл

Ангилал:Израилын шигшээ багийн хөлбөмбөгчин
Ангилал:Израилын олимпын оролцогч
Ангилал:1968 оны зуны олимпод оролцогч
Ангилал:Парис багийн тоглогч
Ангилал:Нью-Йорк Космос багийн тоглогч
Ангилал:Пари Сен-Жермен багийн тоглогч
Ангилал:Израилын хөлбөмбөгийн улсын аварга
Ангилал:Израил дахь Оросын цагаач
Ангилал:Израилчууд
Ангилал:1944 онд төрсөн